**Bestyrelsens beretning - generalforsamling 2022**

**Velkommen**

*Tak til bestyrelsen;*

Leif Krabbe (vejmand)

Hans Møller (beskæring o.l.)

Finn Carlsen (kasser, webside)

Anette Schmidt (sekretær)

Tak for fremmøde til alle!

Det har igen været et år i Coronaens skygge siden sidste generalforsamling.

Heldigvis ser det nu ud til at vi er kommet et skridt nærmere et normalt samfund igen, hvor vi kan nyde både foråret og samværet med andre fuldt ud. Så husk værdsætte den gode snak med naboen.

**Kommuneplan 2020 – nyt sommerhusområde**

Kommuneplanen har igen været et centralt arbejdsområde for bestyrelsen i 2021. Alle har nok set og undret sig over ”til salg” skiltet ved indkørslen af med sommerhusområdet.

Som de fleste ved - godkendte Syddjurs Kommune, ”Kommuneplan 2020”, således at der kan bygges op mod 139 nye sommerhuse og med mulighed for at bygge 10 store sommerhuse. Husene placeres op ad eksisterende sommerhusområde.

Vi har løbende haft dialog med Syddjurs Kommune om lokalprocessen og har holdt flere møder med Kommunen. Det har været centralt for os at pege på, at etableringen af det nye sommerhusområde medfører så få ulemper som muligt for vores medlemmer. Blandt vores ønsker der bør tages hensyn til, er;

* At vores veje ikke benyttes som adgangsvej ti stranden.
* At der laves særskilt adgangsvej til det nye sommerhusområde.
* Der laves en infrastrukturplan for området.
* At der ikke bygges ”partyhuse” til udlejning overhovedet.
* At der tages hensyn til udsigtsforhold og landskabeligt forhold
* At der etableres et bæredygtigt byggeri
* At der tages hensyn til drikkevandsforsyning m.v.

Trods flere møder må vi konstatere, at det har været svært at få konkrete oplysninger om byggeplanerne fra kommune der på den anden side heller ikke har fået tilstrækkeligt med oplysninger fra udviklerne. Der er derfor forsat usikkerhed om hvilke byggeplaner, der arbejdes videre med og det kan ikke endeligt vurderes om der tages hensyn til vores ønsker.

Sagen forelægges forventeligt politisk omkring maj, hvor politikerne tager endelig stilling til sommerhusbyggeriet. Herefter kan igangsætning af lokalplanprocessen påbegyndes. En endelig vedtaget lokalplan kan forventes efter ca. 1 år.

Bestyrelsen vil forsat være skarpe på at byggeplanerne tager højde for vores ønsker.

Der vil givetvis være mange forskellige og modsatrettede holdninger til hvordan ”kagen skal skæres” i forhold til lokalplanen. Bestyrelsen har derfor en fornem opgave at afveje de mange interesser og træffe beslutning om retningen.

På et tidspunkt kan det også forventes at Grundejerforeningen skal foretage en afstemning om vi skal have en fælles grundejerforening. Det afventer dog en konkret henvendelse.

**Infrastruktur**

Vejene er som sædvanligt behandlet med Dustex, jævnet med vejhøvl og hullerne er lappet. Der er i år lavet aftale med ny entreprenør og de første resultater er super fine.

Hullerne kommer og går og er værst i vinterperioden og omkring vejbumpene.

Hullerne opstår primært når der køres for hurtigt under våde forhold, så vi opfordrer derfor alle til at vise hensyn og nedsætte hastigheden.

På forrige generalforsamling blev besluttet at bestyrelsen skulle arbejde for at sætte gennemkørsel forbudt skilte op ved stranden og på Hjuldampervej. Vi har ansøgt kommunen herom for 1½ år siden og har nu endeligt fået godkendelse til at opsætte skiltene! I kan derfor forvente at der snart opsættes skilte.

Som forsøg har bestyrelsen med stor succes bestilt en bunke grus hjem til fri afhentning til at lappe grundejerforeningens veje. Grusbunken ligger øverst på Brigvej.

Sidste forår opsatte kommunen sten på den private strand. Formålet er at reducere færdsel og slid på naturen, jf. kommunens biodiversitetsstrategi, hvilket bestyrelsen bakker op om.

Udlægningen af sten blev påklaget og Fredningsnævnet har indkaldt parterne til åstedsforretning med henblik på at finde en løsning hvor stenene ikke syner så meget som i dag. Grundejerforeningen er ikke indkaldt til åstedsforretningen men håber, at der kan findes en løsning så stenene fremtoner mindre dominerende i landskabet, herunder at de udlagte stenrække på tværs fjernes eller nedtones markant.

**Byggesager**

Ligesom sidste år er der flere byggerier i området har ansøgt om tilladelse fra kommunen, der overskrider gældende deklaration. Dette emne behandles under særskilt punkt om ændring af deklarationen.

Ved byggeplaner er det altid en god ide – inden kontakt med kommunen – at tage en snak med naboerne og undersøge om planerne overhovedet er i overensstemmelse med reglerne. Hvis ikke bør byggeriet tilpasses – det giver et godt naboskab.

**Beplantning**

I forhold til en beplantning der ikke følger reglerne, har Hans Møller - fulgt op på flere henvendelser vi har modtaget. Det drejer sig overvejende om udsigtsforholdene.

Ved problemer opfordres grundejerne altid til at tage personlig dialog med naboen - en god snak kan ofte løse problemerne – der ellers let kan gå i hårknude. Så husk lige snakken, så får den gode stemning og et godt naboskab.

**Sankt Hans og grenindsamling**

Sankt Hans og grenindsamling blev aflyst i både 2020 og 2021 pga. Corona. Ingen i bestyrelsen har ønsket at påtage sig opgaverne fremover.

Bestyrelsen efterlyste derfor tidligere i foråret om nogen kunne tænke sig at løste disse opgaverne. Ingen har meldt sig og derfor afholdes der ikke Sankt Hans og genindsamling. Folk må dermed selv sørge for at bortfragte haveaffald fra deres grund.

**Indsigelse til Havplan og dumpning af slam ved Hjelm**

Foreningen har gjort indsigelse mod to planer der kan berøre havnaturen og badevandskvalitet for vores kyster væsentligt.

I Havplanen drejede det sig om myndighedernes placering af forurenende havbrug omkring Hjelm. For at det ikke ser nok, har en udvidelse af Aarhus Havn medført at der ønskes dumpet store mængder forurenet havsediment omkring Hjelm.

Vi håber ikke at planerne gennemføres.

**Hjemmeside og Facebook**

Vores Facebook gruppe - ”***Dråby Strand Sommerhuse”*** har stadig vokseværk og vi er nu kommet op på 181 medlemmer. Siden fungerer rigtig fint og understøtter den lokale netværksdannelse. Så hvis I ikke i forvejen er medlem af gruppen kan I overveje det.

Nyheder, orientering, referater af møder, regler m.v. ses stadig af foreningens hjemmeside.

**Afsluttende bemærkninger**

Vi vil gerne opfordre til at alle tænker over det gode naboskab. Når der er nye byggeplaner, når træerne gror op, eller der skal klippes hæk, så bank lige på hos naboerne og hør hvad de siger og skær beplantning væk der kan genere udsigten for andre.

Til slut vil bestyrelsen gerne takke alle de der giver et nap med på den ene eller anden måde for at Dråby Strand kører rundt.

Håber I alle får endnu en rigtig god sæson ved Dråby Strand!!

På vegne af bestyrelsen

Formand

Thorsten Møller Olesen Riis

Grundejerforeningen Dråby Strand